stanford-oval/wikipedia huggingface dataset:
Donatello (sarjakuvahahmo)
Donatelloa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1996 2014 | Barry Gordon | Turtles – mutanttikilpikonnat Teini-ikäiset mutanttininjakilpikonnat (2012) |  | Teenage Mutant Ninja Turtles: Turtles in Time |
| 1989 | Greg Berg | Turtles – mutanttikilpikonnat |  |  |
| 1990 1993 | Corey Feldman |  | Teini-ikäiset mutanttininjakilpikonnat Teinimutanttininjakilpikonnat 3 |  |
| 1991 | Adam Carl |  | Teinimutanttininjakilpikonnat 2: Mönjän salaisuus |  |
| 1997–1998 | Jason Gray-Stanford | Ninja Turtles: The Next Mutation |  |  |
| 2003–2009 | Sam Riegel | Teini-ikäiset mutanttininjakilpikonnat (2003) | Turtles Forever | Teenage Mutant Ninja Turtles Teenage Mutant Ninja Turtles 2: Battle Nexus Mutant Nightmare TMNT: Mutant Melee Turtles in Time Re-Shelled TMNT: Smash-Up |
| 2007 | Mitchell Whitfield |  | TMNT | TMNT |
| 2009 | Tony Salerno |  | Turtles Forever |  |
| 2009 | Pete Capella |  | Turtles Forever |  |
| 2012–2017 | Rob Paulsen | Teini-ikäiset mutanttininjakilpikonnat (2012) |  | Teenage Mutant Ninja Turtles |
| 2013 | Yuri Lowenthal |  |  | Teenage Mutant Ninja Turtles: Out of the Shadows |
| 2014, 2016 | Jeremy Howard  |  | Teenage Mutant Ninja Turtles Teenage Mutant Ninja Turtles: Out of the Shadows |  |
| 2014 | Oliver Vacquer |  |  | Teenage Mutant Ninja Turtles |
| 2016 | Gavin Hammon |  |  | Mutants in Manhattan |
| 2018 | Joe Brogie |  |  | Injustice 2 |
| 2018–2020 | Josh Brener | Teini-ikäisten mutanttininjakilpikonnien nousu |  |  |
| 2019 | Baron Vaughn |  | Batman vs. Teenage Mutant Ninja Turtles |  |
Donatelloa näytelleitä > Donatelloa näytelleitä Suomeksi

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1990 | Eero Saarinen | Turtles – mutanttikilpikonnat |  |  |
| 2003–2004 | Raine Heiskanen | Teini-ikäiset mutanttininjakilpikonnat (2003) (kausi 1) |  |  |
| 2005–2006 | Juha Paananen | Teini-ikäiset mutanttininjakilpikonnat (2003) (kausi 2) |  |  |
| 2007–2009 | Arttu Ala-Jokimäki | Teini-ikäiset mutanttininjakilpikonnat (2003) (kaudet 3-7) | TMNT |  |
| 2013–? | Aksu Palmén | Teini-ikäiset mutanttininjakilpikonnat (2012) |  |  |
| 2019– | Antti Lang | Teini-ikäisten mutanttininjakilpikonnien nousu |  |  |
Donatello 1980-luvun animaatiosarjassa.
Donatello vuoden 2003 Turtles animaatiosarjassa.
Dorchester (täsmennyssivu)

Dorchester voi tarkoittaa ainakin seuraavia:
Paikannimenä > Englannissa

Dorchester, kaupunki Dorsetissa
Dorchester tai Dorchester-on-Thames, kylä Oxfordshiressä
Paikannimenä > Kanadassa

Dorchester, kylä New Brunswickissa
Dorchester, kylä Ontariossa
Paikannimenä > Yhdysvalloissa

Dorchester Etelä-Carolinassa
Dorchester Illinois’ssa
Dorchester Iowassa
Dorchester, Bostonin kaupunginosa Massachusettsissa
Dorchester Nebraskassa
Dorchester New Hampshiressä
Dorchester Texasissa
Dorchester Virginiassa
Dorchester Wisconsinissa
Dorchesterin piirikunta Etelä-Carolinassa
Dorchesterin piirikunta Marylandissa
Muita merkityksiä

The Dorchester, hotelli Lontoossa
3858 Dorchester, asteroidi
Dorchester Publishing, yhdysvaltalainen kirjankustantamo
Dorchester Town FC, jalkapalloseura Dorsetin Dorchesterista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dorchester”, voi hakea sivunnimihaulla, laajalla sivunnimihaulla tai tekstihaulla.
Elliott Yamin

Elliott Yamin esiintymässä vuonna 2007.
Elliott Yamin (syntyjään Efraym Elliott Yamin, s. 20. heinäkuuta 1978 Los Angeles, Kalifornia) on yhdysvaltalainen laulaja, joka oli kolmas American Idolin viidennellä tuotantokaudella häviten ainoastaan voittajalle Taylor Hicksille ja toiseksi tulleelle Katherine McPheelle.
Yamin syntyi Kaliforniassa, mutta hänen ollessaan 11-vuotias perhe muutti Richmondiin, Virginiaan. Hänen isänsä on kotoisin Israelista ja äitinsä amerikanjuutalainen. Vanhemmat erosivat hänen nuoruusvuosinaan. Yaminin oikean korvan kuulo on alentunut 90 % ja hän sairastaa diabetesta.
American Idol

Yaminin American Idol -taival alkoi Bostonin koelauluista. Hän pääsi jatkoon esittämällä Leon Russellin kappaleen ”A Song for You”, jonka hän lauloi myös myöhemmin finaaleissa.
Yamin laulaa lähinnä soulmusiikkia. Hän on maininnut suosikkiartisteikseen Alicia Keysin, Gwen Stefanin ja Usherin.
Semifinaalissa Yamin teki suuren vaikutuksen Simon Cowelliin ja tämä kehuikin häntä kaikkien aikojen potentiaalisesti parhaaksi mieslaulajaksi koko kilpailun historiassa.
Studioalbumit

Elliot Yamin (2007)
Sounds of the Season: The Elliott Yamin Holiday Collection (2007)
My Kind of Holiday (2008)
Wait for You (2008)
Fight for Love (2009)
Gather 'Round (2011)
Let's Get to What's Real (2012)
Best For You (2013)
As Time Goes By (2015)
Aiheesta muualla

Elliott Yaminin kotisivut (englanniksi)
Dukla Praha

Dukla Praha on tšekkiläinen jalkapalloseura Prahasta.
Seura voitti Tšekkoslovakian mestaruuden yksitoista kertaa. Vuonna 1994 seura tippui pääsarjasta taloudellisten ongelmien takia kolmannelle sarjatasolle. Kaksi vuotta myöhemmin seuran yhdistettiin FC Příbramin kanssa, jonka jälkeen se muutti Příbramiin. Myöhemmin Dukla Dejvice otti käyttöönsä Dukla Prahan värit ja seura perustettiin uudelleen.
Aiheesta muualla

Virallinen kotisivu (tšekiksi)
Duki

Duki
Mauro Ezequiel Lombardo eli Duki  (s. 24. kesäkuuta 1996 Almagro, Argentiina) on argentiinalainen rap-artisti, laulaja-lauluntekijä ja muusikko.
Elämäkerta

Duki kiinnostui rapista ja trap latinosta seitsemän vuoden ikäisenä. Hän kuunteli monenlaista musiikkia, mutta etenkin amerikkalaista räppiä, mikä vaikutti hänen tulevaisuuteensa. Hänen huomionsa kiinnittyi freestyleen rap-taistelun seuraamisen jälkeen ja hän aloitti vuonna 2013 kilpailut. Hänen menestyksensä alkoi hänen osallistuttuaan El Quinto Escalóniin, joka on yksi tunnetuimmista freestyle-kilpailuista Buenos Airesissa. Vuonna 2017 "Rip Duki" aloitti ensimmäisten trap latino -kappaleidensa kaupallisen tallentamisen allekirjoittamalla sopimuksen levy-yhtiön MUEVA RECORDS kanssa.
Einar Lönnberg

Einar Lönnberg
Axel Johan Einar Lönnberg (24. joulukuuta 1865 Tukholma – 21. marraskuuta 1941 Tukholma) oli ruotsalainen eläintieteilijä ja luonnonsuojelija.
Einar Lönnbergin isä oli kasvitieteen tohtori ja valtiopäivämies. Einar Lönnberg opiskeli Uppsalan yliopistossa ja väitteli tohtoriksi 1891. Vuosina 1892–1893 hän asui Floridassa ja vuonna 1899 hän teki retken Kaspianmerelle. Hän työskenteli lyhyen ajan eräässä göteborgilaisessa museossa, kunnes tuli valituksi Ruotsin luonnonhistoriallisen museon selkärankaisosaston johtajaksi Tukholmaan vuonna 1904. Hän työskenteli siellä, kunnes jäi eläkkeelle 1932–1933.
Lönnberg perusti biologisen aikakausijulkaisun Fauna och Flora vuonna 1904 ja toimi sen vastaavana toimittajana kuolemaansa saakka. Vuosina 1910–1911 hän matkusteli Afrikassa ja vuonna 1919 hänestä tuli Kungliga Vetenskaps- och Vitterhetssamhället i Göteborg -seuran jäsen.
Lönnberg oli vakaumuksellinen luonnonsuojelun puolestapuhuja ja hän liittyi Luonnonsuojeluyhdistyksen jäseneksi. Hän oli laatimassa uusia luonnonsuojelulakeja ja oli erityisesti lintujen ja porojen suojelija. Hän puhui voimakkaasti uusien kansallispuistojen muodostamisen puolesta, kuten esimerkiksi Torniojärven kansallispuiston, joka perustettiin 1914.
Lönnberg nimesi linnuista muun muassa törmäpääskyn alalajin ijimae. Hänen kunniakseen Gregory Mathews nimesi etelänkihun alalajin Stercorarius antarcticus lonnbergi vuonna 1912.
Kirjoituksia

Observations on certain Flat-fishes. Öfvers. k. Vetensk.-Akad. Förhandl. 1894 : 571-588 (1894)
Notes on fishes collected in the Cameroons by Mr. Y. Sjöstedt. Öfversigt af Kongl. Vetenskaps-Akademiens Förhandlingar 1895 : 179-195 (1895)
Linnean type-specimens of birds, reptiles, batrachians and fishes in the Zoological Museum of the R. University in Upsala. Bihang till K. Svenska Vet.-Akad. Handlingar 22 (4), (1) : 1-45 (1896)
Beiträge zur Fauna der Bären-Insel. 2. Der Saibling der Bären-Insel. Bihang till K. Svenska Vet.-Akad. Handlingar 26 (4), (4) : 1-8 (1900)
On a collection of fishes from the Cameroon containing new species. Annals and Magazine of Natural History (7) 12 : 37-46 (1903)
On some fishes from the lakes of the Cameroon Mountain. Annals and Magazine of Natural History (7) 13 : 135-139 (1904)
De svenska ryggradsdjurens vetenskapliga namn. Almqvist & Wiksells boktryckeri, Uppsala & Stockholm, 159 (1908)
Sveriges Ryggradsdjur I-III, 1914-1915.
Om renarne och deras lefnadsvanor, Uppsala, 1909
Svenska fåglar (ensimmäinen osa ilmestyi 1917)
Klimatväxlingars inflytande på Afrikas högre djurvärld, 1918
Professor J.G. Anderssons vetenskapliga arbeten i Kina. En översiktlig redogörelse Ymer 1922 : 129-163 (1922) con G. Andersson, T. G. Halle, C. Wiman
Some new Silurids from the Congo. Annals and Magazine of Natural History (9) 10 : 122-127 (1922) con H. Rendahl
On a New Fossil Porcupine from Honan with Some Remarks about the Development of the Hystridae. Stockholm (1924)
Eine neue Art der Gattung Corydoras Arkiv för Zoologi, 22A (5): 1-6 (1930) avec H. Rendahl
Handlingar i björnfrågan, 1935, Almqvist & Wicksells Boktryckeri A.B., Uppsala
Till kännedomen om blågyltans (Labrus ossifagus L.) levnadshistoria. Fauna och Flora 1936 : 145-155 (1936) avec G. Gustafson
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Deep Impact (luotain)

| Deep Impact |
| --- | --- |
 Deep Impact -luotain
Organisaatio:  NASA
Tehtävätyyppi:  Komeettojen tutkiminen
Kohde:  Tempel 1
Laukaisu:  12. tammikuuta 2005
Kohteessa:  4. heinäkuuta 2005
Massa:  650 kg
Aiheesta muualla
NASA Deep Impact Virallinen sivusto
COSPAR ID::  2005-001A
Deep Impact on NASAn luotainohjelma, joka tutki komeettojen koostumusta ohilento- ja iskeytyjäosasta koostuneella luotaimella.
Deep Impact laukaistiin Cape Canaveralista 12. tammikuuta 2005. Luotaimen osa iskeytyi suunnitellusti Tempel 1 -komeettaan 4. heinäkuuta 2005.
Avaruusluotaimen suunnittelusta vastasivat Ball Aerospace & Technologies Corp. ja Jet Propulsion Laboratory.
Alkuperäisen tieteellisen tehtävänsä jälkeen luotain toimi EPOXI-nimisen tutkimustehtävän palveluksessa.
Deep Impact jatkoi toimintaansa vuoteen 2013, jolloin yhteys katkesi. Ongelman syynä pidetään ohjelmointivirhettä. Luotain oli monta vuotta suunnitellun elinikänsä yli, ja ylivuoto sen järjestelmän kellossa aiheutti tietokoneen jumiutumisen.
Rakenne ja tekniikka

Deep Impact koostui kahdesta erillisestä osasta: ohilentoluotaimesta (flyby spacecraft) ja iskeytyjästä (smart impactor). Kantorakettina oli Boeing Delta II.
Rakenne ja tekniikka > Ohilentoluotain

Ohilentoluotain on noin 3,2 metriä pitkä, 1,7 metriä leveä ja 2,3 metriä korkea. Se on tehty alumiinista ja alumiinisesta kennostosta. Koska luotain lensi ohituksen aikana komeetan pyrstön läpi, se on varustettu suojalla komeetasta irtoavia pölyhiukkasia vastaan. Kiinteiden aurinkokennojen tuottama sähkö varastoidaan pieneen nikkelivetyakkuun. Aurinkokennojen kokonaispinta-ala on 7,5 neliömetriä.
Ohilentoluotaimen ohjausmoottori toimii hydratsiinilla, jossa on sekä polttoaine että hapetin, eikä sitä tarvitse sytyttää, sillä se hajoaa spontaanisti katalyytin vaikutuksesta. Hydratsiinimoottori on toimintavarma, sillä siinä tarvitaan vain yksi venttiili.[lähde? ]
Tiedonsiirto Maan ja luotaimen välillä tapahtuu NASAn Deep Space Networkin kautta X-kaistalla.
Rakenne ja tekniikka > Iskeytyjä

370 kiloa painava iskeytyjä tehtiin pääasiassa kuparista. Koska komeetassa uskottiin olevan vain vähän kuparia, iskeytyjän aiheuttama vääristymä olisi tämän ansiosta helppo suodattaa pois komeetan ytimen spektristä. Iskeytyjä irrotettiin ohilentoluotaimesta 24 tuntia ennen kohtaamista, jonka jälkeen se toimi pääasiassa sisäisen akun varassa. Lentoradan ja kallistuskulman hienosäätöä varten iskeytyjällä oli lisäksi pieni hydratsiinimoottori.
Iskeytyjän radiolähettimen teho ei riittänyt suoraan yhteyteen Maahan, ja siksi kaikki tiedot välitettiin ohilentoluotaimen kautta. Iskeytyjä kommunikoi ohilentoluotaimen kanssa S-kaistalla.
Aiheesta muualla

Deep Impact: Frequently Asked Questions about the Spacecraft and Impactor FirstGov.gov.  14.11.2017. Viitattu 5.7.2020. (englanniksi)
Dr. Giggles

| Dr>  Giggles |
| --- | --- |

Ohjaaja:  Manny Coto
Käsikirjoittaja:  Manny Coto   Graeme Whifler
Tuottaja:  Stuart M. Besser
Säveltäjä:  Brian May
Kuvaaja:  Robert Draper
Leikkaaja:  Debra Neil-Fisher
Pääosat:  Larry Drake
Valmistustiedot
Valmistusmaa:  Yhdysvallat
Tuotantoyhtiö:  Largo Entertainment   JVC Entertainment   Dark Horse Entertainment
Levittäjä:  Universal Pictures
Ensi-ilta:  23. lokakuuta 1992
Kesto:  96 minuuttia
Alkuperäiskieli:  englanti
Budjetti:  7 milj. $
Tuotto:  8,4 milj. $
Aiheesta muualla
IMDb
Elonet
AllMovie
Dr. Giggles on vuonna 1992 julkaistu yhdysvaltalainen slasher-elokuva. Sen on ohjannut Manny Coto. Pääosissa ovat Larry Drake (Evan Rendell Jr. eli Dr. Giggles) ja Holly Marie Combs (Jennifer Campbell). Elokuvassa esiintyvät myös Cliff DeYoung ja Glenn Quinn. Elokuva julkaistiin 23. lokakuuta 1992.
Aiheesta muualla

Dr. Giggles Internet Movie Databasessa (englanniksi)
Dr. Giggles AllMovie-sivustolla (englanniksi)
Dr. Giggles Box Office Mojossa (englanniksi)
Dr. Giggles Letterboxd-sivustolla (englanniksi)
Dr. Giggles Rotten Tomatoes -sivustolla (englanniksi)
Dr. Giggles American Film Institute Catalogissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dr. Giggles
Käännös suomeksi
Defibrillaatio

Puoliautomaattinen sydäniskuri.
Defibrillaation toimintaperiaate
Defibrillaatio on sydämen käyntihäiriön hoitokeino. Siinä sydäniskurilla eli defibrillaattorilla lähetetään voimakas lyhytaikainen sähköimpulssi potilaan epänormaalisti käyvän sydämen seudulle. Tämä pysäyttää sydämen hetkellisesti, minkä jälkeen toivotaan normaalin sinussolmukkeen tahdittaman rytmin käynnistyvän.
Annettu impulssi voi olla joko yksisuuntainen (monofaasinen laite) tai kaksisuuntainen (bifaasinen, uudemmat laitteet). Sydäniskuri voi toimia puoliautomaattisesti (antaa iskun käyttäjän painaessa iskupainiketta) tai automaattisesti (antaa iskun itsenäisesti ilman käyttäjän toimenpiteitä, mikäli laite havaitsee iskettävän rytmin).
Kammiovärinän lisäksi muita sydäniskurilla hoidettavia rytmejä ovat kammiotakykardia (VT), jos se aiheuttaa potilaan verenkierrolle vaarallisen häiriön sekä sellainen eteisvärinä (FA), joka häiritsee huomattavasti potilaan omaa verenkiertoa eikä lääkkeelliseen hoitoon ole edellä mainitusta syystä aikaa. Erityinen syy defibrilloinnille on äkillinen sydänpysähdys. Ilman defibrillaatiota kammiovärinässä oleva sydän ei kykene käynnistymään pelkästään painelu-puhalluselvytyksellä. Sydämen toiminta ei itsekseen palaudu normaaliksi kammiovärinästä, mutta defibrillaatio mahdollistaa sydämen käynnistymisen. Sydäniskuri ei käynnistä sydäntä uudestaan, mikäli sydämessä ei ole sähköistä toimintaa lainkaan (asystolesta), toisin kuin esimerkiksi elokuvissa saatetaan antaa ymmärtää. Myös sähkömekaanisen dissosiaation muuttaminen pumppaavaksi rytmiksi defibrillaatiolla on mahdotonta[lähde? ]selvennä.
Aiheesta muualla

Portable defibrillators (englanniksi)
Sydäniskuri itävaltalaisessa ambulanssissa.
Englannin lippu

Englannin lippu
Englannin lippu on valkoisella kentällä oleva punainen Pyhän Yrjön risti. Lipun mittasuhteet ovat 3:5. Pyhästä Yrjöstä tuli Englannin suojelupyhimys 1200-luvulla, ja lippua on käytetty Englannin lippuna keskiajalta alkaen. Ensimmäinen merkintä sen käytöstä tunnetaan vuodelta 1300. Virallinen lipusta tuli 1500-luvulla. Englannin lippu on myös osana Yhdistyneen kuningaskunnan lippua.
Englantilainen urheiluyleisö on heiluttanut Englannin lippua 1990-luvulta alkaen urheilukilpailuissa, joissa Englannilla on oma joukkue. Lippua käytetään myös virallisesti Englannin urheilujoukkueiden symbolina.
Dulce María

Dulce María
Dulce María Espinosa Saviñón (s. 6. joulukuuta 1985) on meksikolainen laulaja-lauluntekijä ja näyttelijä. Hänet tunnetaan RBD-yhtyeestä ja Rebelde-telenovelasta.
Aiheesta muualla

Wikimedia Commonsissa on kuvia tai muita tiedostoja aiheesta .
Dulce María Internet Movie Databasessa. (englanniksi)
Essexin yliopisto

Essexin yliopiston kirjasto.
Essexin yliopisto (engl. University of Essex) on vuonna 1963 perustettu brittiläinen yliopisto. Sen kampus on Essexin kreivikunnassa lähellä Colchesterin kaupunkia Itä-Englannissa. Yliopisto on keskittynyt erityisesti humanistisiin ja yhteiskuntatieteisiin.
Yliopiston kansleri on Andrew Phillips. Opiskelijoita on 11 660.
Aiheesta muualla

Kuvia tai muita tiedostoja aiheesta Essexin yliopisto Wikimedia Commonsissa
Yliopiston verkkosivut
Eicher Motors

| Eicher Motors Limited |
| --- | --- |
Yritysmuoto:  julkinen osakeyhtiö
Osake:  BSE: 505200, NSE: EICHERMOT; ISIN INE066A01013; osa CNX Nifty -osakeindeksiä;
ISIN:  INE066A01013
Perustettu:  1948 (1982)
Toimitusjohtaja:  Siddhartha Lal
Puheenjohtaja:  Srinivasan Sandilya
Kotipaikka:  Nro 96, Sector 32, Gurgaon 122001, Intia
Toimiala:  autoteollisuus
Liikevaihto:   9 219 crorea INR (4/2017–3/2018) (eli 1,150 mrd. EUR)
Nettotulos:   1 960 crorea INR (4/2017–3/2018) (eli 0,244 mrd. EUR)
Tilikauden tulos:   1 970 crorea INR (4/2017–3/2018) (eli 0,246 mrd. EUR)
Henkilöstö:  2 270
Emoyhtiö:  Eicher Group
Tytäryhtiöt:  Royal Enfield, VE Commercial Vehiles (54,4 % Eicher Motors, 45,6 % Volvo) ja Eicher Polaris Private Limited (50 % Eicher Motors, 50% Polaris Industrial Inc.)
Kotisivu:  www.eichermotors.com
Infobox OKNimi-testi OK: 
Eicher Motors Ltd. on intialainen autoteollisuuskonserni, joka on osa laajempaa Eicher Group -yritysryhmää. Eicher Motorsin osake noteerataan sekä Bombayn (BSE) että Intian kansallisessa pörssissä (NSE); osake on myös osatekijänä NSE:n CNX Nifty-osakeindeksissä.
Eicher Motorsin liiketoiminta-alat

Eicher Motors -konsernilla on kolme liiketoimintasektoria:
moottoripyörävalmistaja Royal Enfield;
Eicher-brändin kuorma- ja linja-autoihin sekä Volvo-kuorma-autojen Intian toimintoihin keskittynyt VE Commercial Vehiles Ltd. (Volvo Eicher Commercial Vehicles Limited) yhteisyritys Volvo-yhtymän kanssa ; sekä
vuonna 2012 perustettu yhteisyritys Eicher Polaris Private Limited yhdysvaltalaisen Polaris Industrial Inc:n kanssa; yhteisyritys valmistaa esimerkiksi Indian -brandin moottoripyöriä. Yhteisyritys valmisti Intiassa vuosina 2015-2018 myös 3-in-1 -yhdistelmäksi mainostettua pienen lava-auton, henkilöauton ja liikuteltavan 3,0 kW:n sähkögeneraattorin yhdistävää dieselkäyttöistä Multix-ajoneuvoa. Maaliskuussa 2018 yhteysyritys kuitenkin päätti sulkea heikosti kaupaksi käynyttä yhdistelmäajoneuvoa valmistaneen Intian tuotantonsa.
Yhdysvaltain johdon käynnistämän tullisodan seurauksena Eicher Polaris viestitti kesäkuussa 2018 - välttääkseen EU:n Yhdysvalloille asettamia vastatulleja - aikomuksestaan siirtää esimerkiksi Indian-moottoripyörien tuotantoa Yhdysvaltain Iowan osavaltiosta Puolaan.
Intialaisvalmisteinen Royal Enfield Bullet 350 (2011).
Royal Enfield Bullet 350 Twinspark (2011).
Royal Enfield Diesel 440 (2017).
Vuonna 2012 julkaistu Royal Enfield Thunderbird 500 (2013).
Sivuvaunulla varustettu intialaisvalmisteinen Royal Enfield Wizard -moottoripyörä. Samaa mallia käytettiin elokuvassa Harry Potter ja kuoleman varjelukset, osa 1.
Eicherin linja-auto Mumbain Thanen linja-autoasemalla (2014).
Intialaisen oppilaitoksen Eicher-linja-auto (2006).
Eicherin kuorma-auto henkilökuljetuksissa (2011).
Eicher Jumbo -kuorma-auto (2016).
Eicherin järeämpi moniakselinen kuorma-auto (2015).
Intian markkinoille julkaistu Indian Chief -moottoripyörä.
Eicher Group

Eicher Group -yhtymään kuuluu Eicher Motorsin ohella Eicher Goodearth Pvt Limited. Sen  liiketoimintaa ovat korkealuokkaiset lifestyle-myymälät (Goodearth Stores), kartat (Eicher Maps) ja matkaoppaiden julkaisutoiminta (Eicher Goodearth Publications).
Historiallisesti Eicher-yhtymä oli mukana useammalla liiketoiminta-alueella, mutta keskittyi toimitusjohtaja Siddhartha Lalin johdolla kahteen teollisuudenalaan aiemman viidentoista sijaan.  Esimerkiksi Eicher-traktoreita valmistaa nykyään TAFE.
Aiheesta muualla

Kuvia tai muita tiedostoja aiheesta Eicher Motors Wikimedia Commonsissa
Aiheesta muualla > Tytäryritysten sivuja

Overview (englanniksi) (royalenfield.com)
VE Commercial Vehiles (englanniksi) (vecv.in)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eicher Motors
Käännös suomeksi
Efraín Ríos Montt

| Efraín Ríos Montt |
| --- | --- |
 Efraín Ríos Montt oikeudenkäynnissä vuonna 2013.
Guatemalan presidentti
 23. maaliskuuta 1982 – 8. elokuuta 1983  
Edeltäjä:  Fernando Romeo Lucas García
Seuraaja:  Óscar Humberto Mejía Víctores
Henkilötiedot
Syntynyt: 16. kesäkuuta 1926 Huehuetenango, Guatemala
Kuollut: 1. huhtikuuta 2018 (91 vuotta) Guatemala, Guatemala
José Efraín Ríos Montt (16. kesäkuuta 1926 Huehuetenango, Guatemala – 1. huhtikuuta 2018 Guatemala, Guatemala) oli guatemalalainen kenraali. Hän oli Guatemalan diktaattori vuodesta 1982, jolloin hän nousi valtaan vallankaappauksessa. Puolentoista vuoden kuluttua hänet syrjäytettiin. Myöhemmin hän pyrki valtaan demokraattisin keinoin. Hän kohosi tammikuussa 2001 kongressin puhemieheksi ja oli perustamansa hallitsevan Frente Republicano Guatemaltecon presidenttiehdokas 2003.
Uran alku

Ríos Montt opiskeli 1950 kadettina Yhdysvaltain School of the Americasissa Panaman kanavavyöhykkeellä. Vuonna 1954 hänellä oli pieni rooli CIA:n järjestämässä vallankaappauksessa vasemmistolaista Jacobo Arbenz Guzmánia vastaan. Presidentti, kenraali Carlos Manuel Arana Osorion aikana hänestä tuli kenraali ja pääesikuntapäällikkö.
Vuonna 1973 hän erosi tehtävästään Guatemalan Washingtonin-suurlähetystössä pyrkiessään ehdokkaaksi maaliskuun 1974 presidentinvaaliin, jonka hävisi kenraali Kjell Eugenio Laugerud Garcíalle 70 000 äänellä. Ríos Montt sai viran sotilasattašeana Madridista, jossa hän oli vuoteen 1977.
Ríos Montt syytti vaalitappiostaan katolista papistoa, joka arvosteli häntä katolisten mayojen huonosta kohtelusta, ja syytti pappeja vasemmistolaisten agenteiksi. Hän erosi katolisesta kirkosta 1978 ja liittyi kalifornialaiseen helluntailaiseen Church of the Wordiin.